คืออาการมันเริ่มเมื่อสามปีก่อนครับ อยู่ดีๆหน้าผมก็แห้งแล้วก็แพ้สิวขึ้นเต็มเลย ผมก็คิดว่าผมแพ้สบู่เลยหาเจลล้างหน้าอ่อนๆใช้สรุปว่าแพ้หนักกว่าเดิม ผมเลยหยุดทุกอย่างใช้แค่น้ำเปล่าสิวกับหายแต่หน้ายังแห้งมากๆ ผมก็ไม่คิดอะไรใช้น้ำเปล่ามาตลอดแต่ พอลองกับมาใช้พวกเจลล้างหน้าก็แพ้ทุกอย่างเลยกับไปใช้น้ำเปล่า แต่มาช่วงต้นปีที่แล้ว มันมีอาการผิวแห้งมากไปทั้งตัวเลยครับคือแบบโดนแอร์โดนความเย็นนี้ คือ แสบผิวแล้วผิวก็ยังแพ้ง่ายด้วยผมก็ร่วงด้วยครับ เลยไปตรวจไทรอยด์ ความสมบูรเม็ดเลือด ค่าการอักเสพของร่างกาย ก็ปกติหมด ผิวแห้งมีอาการแสบแต่ไม่มีผื่นคันนะครับ หรือเป็นเกี่ยวกับฮอโมนเป็นไปได้มั้ยครับ ผมอายุ24
สวัสดีค่ะ อาการผิวแห้งมากไปทั้งตัว ผิวแพ้ง่ายนั้น อาจจะเกิดจากความแห้งของผิวที่เป็นตัวกระตุ้นให้ผิวไวต่อสิ่งต่างๆมากขึ้น สาเหตุอื่นๆที่อาจเกิดร่วมด้วยได้เช่น มีภาวะผื่นภูมิแพ้ผิวหนัว ผื่นแพ้สัมผัสสารที่แพ้ ผื่นระคายสัมผัสจากการใช้สารที่ก่อให้เกิดการระคายเคือง ส่วนเรื่องฮอร์โมนเพศนั้นคิดว่าเกี่ยวกับผิวแห้งได้น้อย และส่วนใหญ่ในเพศชายที่มีฮอร์โมนเพศชายจะกระตุ้นให้ผิวหนังค่อนข้างหนาและมันกว่าเพศหญิงอยู่แล้วการรักษาภาวะผิวแห้งที่จำเป็นก็คือการทาครีมบำรุงให้ความชุ่มชื้นอย่างสม่ำเสมอ ทาทุกวันเช้าเย็น ร่วมกับหลีกเลี่ยงการใช้ผลิตภัณฑ์ใดๆที่ก่อให้เกิดการระคายเคืองต่อผิวหนัง ใช้สบู่ได้ แต่อาจจะเป็นสบู่ชนิดที่ไม่เป็นด่างจนเกินไป เป็นกลุ่มเวชสำอางค์ที่มีค่าความเป็นกรดประมาณ 5-6 เพื่อให้ผิวไม่แห้งจนเกินไปหลังใช้ หากผิวยังแห้ง ระคาย คันมาก หลังปรับพฤติกรรมดูแล้ว ควรไปพบแพทย์เพื่อประเมินว่ามีโรคทางผิวหนังใดๆที่ควรได้รับการรักษาไปด้วยหรือไม่ส่วนเรื่องของผมร่วงนั้น คงต้องดูว่าร่วงเข้าเกณฑ์ผิดปกติคือเกินมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวันหรือไม่ หากมีผมร่วงมากผิดปกติจริง มีสาเหตุหลากหลาย เช่นการติดเชื้อรา โรคภูมิคุ้มกันทำลายเส้นผม การไปดึงผม หรือเป็นศีรษะล้านจากฮอร์โมนเพศชาย แนะนำการไปพบแพทย์เพื่อตรวจเพิ่มเติม